
СЪОБЩЕНИЕ

На основание чл. 8, ал. 4 от Наредбата за условията и реда за извършване на екологична оценка Общ устройствен план (ОУП) на община Димово в обхват на ПИ с идентификатори 47648.16.115 и 47648.16.117 по КК и КР на с. Медовница, общ. Димово, обл. Видин, местност Средни Орничак и Подробен устройствен план – план за регулация и план за застрояване (ПУП – ПР и ПЗ) на същите имоти, попада в обхвата на чл. 2, ал. 2, т. 1 от Наредбата за ЕО и подлежи на процедура по преценяване на необходимостта от извършване на ЕО. 
На основание чл. 2, ал. 2, т. 1 и т. 2 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), изменението на плана подлежи на оценка за съвместимост. 
Преценяването на необходимостта от извършване на екологична оценка и оценката за съвместимост ще бъдат проведени в една процедура, в съответствие с разпоредбите на Наредбата за ЕО и Наредбата за ОС. 
Компетентен орган за произнасяне с решение е директорът на РИОСВ – Монтана.

